stanford-oval/wikipedia huggingface dataset:
Pyöli
Paikannimen osana

Lasikylä (vanhalta nimeltään Hidoisenpyöli), kylä (vir.) Kiikalassa
R.I.P. (kappale)

| ”R> I.P.” Sofía Reyes ft. Rita Ora & Anitta |
| --- | --- | --- |

Singlen tiedot
 Julkaistu: 15. maaliskuuta 2019
 Formaatti: digitaalinen lataus, suoratoisto
 Tuottaja(t): The Fliptones, Tainy
 Tyylilaji: latinapop
 Kesto: 03.07
 Levy-yhtiö: Warner Latina
Sofía Reyes muut singlet
| ”Never Let You Go” 2019 | ”R.I.P.” 2019 | ”¿Qué Ha Pasao?” 2019 |
Rita Oran muut julkaisut
| ”Only Want You” 2019 | ”R.I.P.” 2019 | ”Carry On” 2019 |
Anittan muut julkaisut
| ”Favela Chegou” 2019 | ”R.I.P.” 2019 | ”Poquito” 2019 |
R.I.P. on meksikolaislaulaja Sofía Reyesin musiikkikappale, jolla vierailevat myös brittiläislaulaja Rita Ora sekä brasilialaislaulaja Anitta. Sen julkaisi Warner Music Group digitaalisesti ladattavana ja suoratoistettavana singlenä 15. maaliskuuta 2019. Kappaleen ovat sanoittaneet Reyes, Ora, Chaz William Mishan, David Delazyn, Marco Masis, Shari Lynn Short, Omar Tavarez ja Thomas Augusto, joista Mishan, Delazyn ja Masis myös tuottivat sen. Kappaleen musiikkivideon ohjasi Eif Rivera ja se julkaistiin singlen julkaisupäivänä. Video kuvattiin Los Angelesissä. Video voitti palkinnon vuoden 2019 LOS40 Music Awardsissa kategoriassa "Vuoden kansainvälinen video".
"R.I.P." oli kaupallisesti kohtalainen menestys, sen päästyä singlelistan viidenkymmenen parhaan joukkoon Argentiinassa, Ecuadorissa, Kolumbiassa, Kreikassa, Liettuassa, Portugalissa, Puerto Ricossa, Slovakiassa, Uudessa-Seelannissa ja Venezuelassa. Lisäksi se on myynyt Meksikossa sekä Yhdysvalloissa yksinkertaista ja Brasiliassa jopa kolminkertaista platinaa.
Käännös suomeksi
Raahen Tornitalo

Raahen Tornitalo vuonna 2014.
Raahen Tornitalo on Raahen keskustassa lähellä merta sijaitseva vuonna 1958 valmistunut asuinkerrostalo ja entinen vesitorni. Se on 55 metriä korkea, ja siinä on 14 kerrosta. Tornin kerroksista 11 on asuinkerroksia, joiden yläpuolella on vesisäiliö. Vesisäiliön päällä on yleisöltä suljettu näköalaterassi. Säiliön päällä oli myös kiinalainen ravintola, joka lopetti toimintansa keväällä 2021. Uusi kiinalainen ravintola avasi ovet 14.11.2021.
Raahen Tornitalo oli aikanaan Suomen korkein asuinkerrostalo, kunnes Keravalle rakennettiin 60-metrinen asuintorni vuonna 1975. Rakennus peruskorjattiin ja sen julkisivu uusittiin täysin vuonna 1994.
Tornitalon vesisäiliö poistui käytöstä vuonna 2019 uuden Honganpalon vesitornin valmistuttua.
Tornitalon katolle asennettiin live-webkameralähetyksiä varten webkamera vuonna 2023.
Aiheesta muualla

Kuvia tai muita tiedostoja aiheesta Raahen Tornitalo Wikimedia Commonsissa
Visit Raahe: Tornitalo (Arkistoitu – Internet Archive)
Emporis: Raahen Tornitalo (englanniksi)
Punamaalikulttuuri

Punamaalikulttuuri (Amerikka) oli muinainen punaokraa haudoissaan käyttänyt intiaanien kulttuuri Mainen osavaltion seuduilla pitkin Atlantin rannikkoa, ulottuen sisämaahankin. Ihmiset elivät kalastuksella ja metsästyksellä. Asutus vaihteli luultavasti vuodenaikojen mukaan sisämaan metsästysleirien ja rannikon kalastusleirien välillä. Ruumiit ja hautalahjat maalattiin punaisella okravärillä. Kulttuuria luonnehtivat hyvin tehdyt keihäänkärjet, bayonetit. Haudat olivat monesti hautausmailla korkeilla kohdilla vesien lähellä. Hautauksia oli hyvin monen tyyppisiä, mikä saattaa viitata eri arvoisiin yhteiskuntaluokkiin. Veneet olivat melko merikelpoisia. Kivityökalujen tekoon käytettävää kiveä kaupattiin alueella jonkun verran. Kulttuuri kehittyi välillä 6500–3000 eaa., ja luhistui vieraiden heimojen saapumiseen noin 1500–1000 eaa.
Arkeologinen viitekehys

Tämä punamaaliin mieltynyt kivikautinen Mooreheadin hautausperinne kukoisti Yhdysvaltain ja Kanadan rajaseuduilla 3000–1000 eaa. muun muassa Mainessa, saattoi alkaa jo 5500 eaa. Kulttuuri luokitellaan myöhäisarkaaiseksi ja "Maritime archaic -kulttuuriin". Varsinainen Kanadan Maritime archaic -kulttuuri oli pohjoisempana Labradorin rannoilla noin 3000–1500 eaa.
Kulttuuria edeltävää hautausperinnettä saattoi näkyä jo Morrill’s Pointissa Massachusettsissa noin 6500 eaa. Kulttuurin pääpiirteet näkyivät Etelä-Labradorissa jo 5500 eaa., mutta täysin kehittynyt Mooreheadin hautausperinne oli vasta noin 3000 eaa. Kulttuuri alkoi luhistua nopeasti noin 1500 eaa., jolloin uusia heimoja saapui alueelle.
Punaokrakulttuuri

Punaokrakulttuuri (Red Ocher people) oli toinen kulttuuri, joka kukoisti myöhemmin Illinoisjoen, Ohiojoen ja Suurten järvien rannoilla noin 1000–400 eaa. Kulttuuri teki matalia hautauksia jokilaaksoihin, ja käytti muun muassa kuparia.
Aiheesta muualla

The Red Paint People (Arkistoitu – Internet Archive)
Purppurakultasiipi

| Purppurakultasiipi |
| --- | --- |
 koiras
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Niveljalkaiset Arthropoda
Alajakso::  Kuusijalkaiset Hexapoda
Luokka::  Hyönteiset Insecta
Lahko::  Perhoset Lepidoptera
Alalahko::  Glossata
Osalahko::  Erilaissuoniset Heteroneura
Yläheimo::  Päiväperhoset Papilionoidea
Heimo::  Sinisiipiset Lycaenidae
Suku::  Lycaena
Laji::  alciphron
Kaksiosainen nimi
 Lycaena alciphron  (Rottemburg, 1775) 
Synonyymit
 Heodes alciphron 
Katso myös
   Purppurakultasiipi Commonsissa 
Infobox OKNimi-testi OK: 
Purppurakultasiipi (Lycaena alciphron) on sinisiipisten (Lycaenidae) heimoon kuuluva eurooppalainen päiväperhonen. Suomesta sitä ei ole koskaan tavattu.
Koko ja ulkonäkö

Purppurakultasiiven koiraan siipien yläpinnat ovat kuparinpunaiset, ulkoreunasta kapealti mustanruskeat ja kauttaaltaan voimakkaasti violettikehnäiset. Etusiipien keskiosassa on kaksi mustaa täplää ja ulkoreunassa pienten mustien täplien rivi ja takasiiven etureunassa sekä ulkoreunan takanurkassa erottuu punaoranssia väriä. Naaraan siivet ovat tummanruskeat ja oranssin pohjavärin erottuminen vaihtelee yksilöittäin. Etusiivissä on samanlainen täpläkuvio kuin koiraalla, mutta täplärivin täplät ovat suurempia ja rivi mutkittelee voimakkaasti. Takasiivissä on selkeä, oranssi reunajuova ja sen yhteydessä usein sinisiä täpliä. Siipien alapinnat ovat molemmilla sukupuolilla harmaanruskeat ja mustien, valkoreunaisten täplien kirjomat. Takasiiven ulkoreunan oranssi juova on kapea ja hajonnut erillisiksi täpliksi. Siipiväli 30–35 mm.
Purppurakultasiipien, etenkin naaraiden, erottaminen ketokultasiivistä (Lycaena hippothoe) vaatii tarkkuutta.
Lycaena alciphron ♂
Lycaena alciphron ♂   △
Levinneisyys ja lentoaika

Purppurakultasiiven levinneisyys ulottuu Portugalista Etelä- ja Keski-Euroopan poikki Baltiaan ja idässä Siperiaan ja Mongoliaan ja Baikalille saakka. Pohjoismaista tunnetaan vain kaksi havaintoa Tanskan Falsterin saarelta vuodelta 1939. Baltiassa perhosta tavataan aivan Viron pohjoisrannikolle saakka. On arveltu, että perhosen löytyminen Suomesta on lähinnä ajan kysymys. Perhoset ovat lennossa yhtenä sukupolvena kesäkuun lopulta elokuun alkuun.
Elinympäristö ja elintavat

Purppurakultasiipi elää avoimilla niityillä, joiden kasvillisuus on matalaa. Naaras munii munat yksitellen ja ne kuoriutuvat parin viikon kuluessa. Toukat ovat hidaskasvuisia, talvehtivat keskenkasvuisina ja niillä on suhde muurahaisiin. Toukka saattaa kommunikoida muurahaisten kanssa ääntelemällä. Koteloituminen tapahtuu kesäkuussa ja kotelovaihe kestää kahdesta kolmeen viikkoa.
Ravintokasvi

Toukan ravintokasveja ovat niittysuolaheinä (Rumex acetosa) ja ahosuolaheinä (Rumex acetosella).
Aiheesta muualla

Bestimmungshilfe des Lepiforums (Arkistoitu – Internet Archive) (saksaksi)
Moths and Butterflies of Europe and North Africa (englanniksi)
Rasheedat Ajibade

Rasheedat Ajibade vuonna 2021.
Rasheedat Ajibade (s. 8. joulukuuta 1999) on nigerialainen jalkapalloilija. Hän on pelipaikaltaan keskikenttäpelaaja. Hän pelasi Nigerian naisten maajoukkueessa vuoden 2019 MM-kilpailuissa toisen puoliajan neljännesvälieräottelussa Saksaa vastaan.
Ajibade edustaa seuratasolla norjalaista Avaldsnes IL:ää.
Ranskan Grand Prix 1951

|  Ranskan Grand Prix 1951  |
| --- | --- |
 4 osakilpailu 8 osakilpailusta kaudella 1951. 
Päivämäärä:  1. heinäkuuta 1951
Sijainti:  Reims-Gueux, Reims, Ranska
Sää:   Aurinkoinen
Paalupaikka
Kuljettaja:   Juan Manuel Fangio   (Alfa Romeo)
Paaluaika:  2.25,7
Palkintokoroke
Voittaja:   Luigi Fagioli    Juan Manuel Fangio   (Alfa Romeo)
Toinen:   José Froilán González    Alberto Ascari   (Ferrari)
Kolmas:   Luigi Villoresi   (Ferrari)
Nopein kierros
Kuljettaja:   Juan Manuel Fangio   (Alfa Romeo)
Kierrosaika:  2.27,8
Ranskan Grand Prix 1951 oli Formula 1 -sarjan osakilpailu, joka ajettiin 1. heinäkuuta 1951 Reims-Gueux’n radalla. Kilpailun voittivat Luigi Fagioli ja Juan Manuel Fangio. He vuorottelivat autolla ajamista ja voitosta saadut pisteet puolitettiin.
Kilpailu

Giuseppe Farina sai huonon lähdön, sillä kymmenen autoa ohittavat hänet ennen kuin hän pääsi muiden vauhtiin mukaan. Vain kuuden ajetun kierroksen jälkeen kärjessä ajanut Alberto Ascari ja toisena ollut Juan Manuel Fangio alkoivat ohittaa jo kierroksella ohitettavia. Kahdeksannella kierroksella Fangio meni Ascarista ohi ja nousi kärkeen. Samalla kaukana kärjestä ajanut Farina ajoi minkä pystyi ja saavutti kärkeä koko ajan. Hän ohitti Fangion, jonka auto piti omituista ääntä, ja ajoi samalla nopeimman kierroksen. Samalla hän johti Luigi Villoresia yli l37:llä sekunnilla.
Kilpailusta tuli Ferrarin ja Alfa Romeon välinen taistelu. Fangio keskeytti kierroksella kahdeksan ja vaihtoi autokseen tallikaverinsa Luigi Fagiolin auton. Autolla numero 8 Fagioli ajoi ensimmäiset 20 ja Fangio loput 57 kierrosta. Autolla numero 24 Fangio taas ajoi ensimmäiset 15 ja Fagioli seuraavat 40 kierrosta. Kun Fagioli liittyi uudestaan kilpailuun Fangion autolla, oli hän jäänyt kärjestä jo 20 kierrosta.
Louis Rosier pyörähti eräästä mutkasta ulos tullessaan ja aiheutti pienoisen tientukoksen. Paikalle ajanut Fangio kärsi tilanteesta, sillä hän ei päässyt Rosierista ohi. Rosier sai autonsa onneksi käännettyä melko pian ja pääsi jatkamaan kilpailua.
Fangio ajoi Alfa Romeollaan voittajana maaliin. Voitosta saadut pisteet jaettiin Fangion ja Fagiolin kesken, sillä auto oli Fagiolin. Vaikka voitto menikin Alfa Romeolle, oli Ferrarilla syytä juhlia, sillä heidän autonsa sijoittuivat toiseksi ja kolmanneksi.
Consalco Sanesi työnsi pääsuoralla autonsa uupuneena maaliin.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 8 |  Luigi Fagioli | Alfa Romeo | 77 | 3:22'11.0 | 7 | 4 |
| Jaettu | 8 |  Juan Manuel Fangio | Alfa Romeo |   |   |   | 5 |
| 2 | 14 |  José Froilán González | Ferrari | 77 | + 58.2 | 6 | 3 |
| Jaettu | 14 |  Alberto Ascari | Ferrari |   |   |   | 3 |
| 3 | 10 |  Luigi Villoresi | Ferrari | 74 | + 3 krs. | 4 | 4 |
| 4 | 26 |  Reg Parnell | Ferrari | 73 | + 4 krs. | 9 | 3 |
| 5 | 2 |  Giuseppe Farina | Alfa Romeo | 73 | + 4 krs. | 2 | 2 |
| 6 | 42 |  Louis Chiron | Talbot-Lago-Talbot | 71 | + 6 krs. | 8 |   |
| 7 | 46 |  Yves Giraud Cabantous | Talbot-Lago-Talbot | 71 | + 6 krs. | 11 |   |
| 8 | 44 |  Eugene Chaboud | Talbot-Lago-Talbot | 69 | + 8 krs. | 14 |   |
| 9 | 48 |  Guy Mairesse | Talbot-Lago-Talbot | 66 | + 11 krs. | 19 |   |
| 10 | 6 |  Consalvo Sanesi | Alfa Romeo | 58 | + 19 krs. | 5 |   |
| 11 | 24 |  Juan Manuel Fangio | Alfa Romeo | 55 | + 22 krs. | 1 |   |
| Jaettu | 24 |  Luigi Fagioli | Alfa Romeo |   |   |   |   |
| Kesk. | 28 |  Johnny Claes | Talbot-Lago-Talbot | 54 | Onnettomuus | 12 |   |
| Kesk. | 40 |  Louis Rosier | Talbot-Lago-Talbot | 43 | Voimansiirto | 13 |   |
| Kesk. | 38 |  Philippe Étancelin | Talbot-Lago-Talbot | 37 | Moottori | 10 |   |
| Kesk. | 36 |  Aldo Gordini | Simca-Gordini | 27 | Moottori | 17 |   |
| Kesk. | 20 |  Harry Schell | Maserati | 23 | Ylikuumeneminen | 22 |   |
| Kesk. | 32 |  Maurice Trintignant | Simca-Gordini | 11 | Moottori | 18 |   |
| Kesk. | 12 |  Alberto Ascari | Ferrari | 10 | Vaihdelaatikko | 3 |   |
| Kesk. | 34 |  André Simon | Simca-Gordini | 7 | Moottori | 21 |   |
| Kesk. | 30 |  Robert Manzon | Simca-Gordini | 3 | Moottori | 23 |   |
| Kesk. | 50 |  Onofre Marimón | Maserati-Milano | 2 | Moottori | 15 |   |
| Kesk. | 18 |  Toulo de Graffenried | Maserati | 1 | Voimansiirto | 16 |   |
| Kesk. | 24 |  Peter Whitehead | Ferrari | 1 | Moottori | 20 |   |
Muuta

Paalupaikka: Juan Manuel Fangio - 2'25.7
Nopein kierros: Juan Manuel Fangio 2'27.8
Ensimmäinen voitto: Luigi Fagioli
Fagioli on vanhin F1-kilpailun voittanut kuljettaja
Punamaljakas

| Punamaljakas |
| --- | --- |
 Punamaljakas Lasilaakson luonnonsuojelualueella
Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kotelosienet Ascomycota
Alakaari::  Pezizomycotina
Luokka::  Pezizomycetes
Lahko::  Pezizales
Heimo::  Sarcoscyphaceae
Suku::  Punamaljakkaat Sarcoscypha
Laji::  austriaca
Kaksiosainen nimi
 Sarcoscypha austriaca  (Beck ex Sacc.) Boud. 
Katso myös
   Punamaljakas Commonsissa 
Infobox OKNimi-testi OK: 
Punamaljakas (Sarcoscypha austriaca) on sienilaji. Se ei ole myrkyllinen, mutta ei myöskään hyvä ruokasieni. Se tekee itiöemän keväällä. Sen näköislaji on kukkamaljakas (Microstoma protracta), joka eroaa punamaljakkaasta siten, että sen malja on muodoltaan ruukkumaisempi ja sen jalka on pidempi. Maljakkaita eli maljasieniä ovat myös hytymaljakas (Sarcosoma globosum) ja oranssimaljakas (Aleuria aurentia) jotka tosin kuuluvat eri sukuun kuin punamaljakas.
Ulkonäkö

Punamaljakkaan itiöemä on muodoltaan maljamainen ja sisältä ontto. Sen väri on enimmäkseen syvän karmiininpunainen, mutta ulkopinnalla on vaaleanruskeaa väriä. Ulkopinta
on nukkainen.
Elinympäristö

Punamaljakas kasvaa lahoissa puun palasissa. Sitä esiintyy pensaikoissa, lehtometsissä ja villiintyneissä puutarhoissa.
Aiheesta muualla

Sepon sieniopas: Punamaljakas (Sarcoscypha austriaca)
MushroomExpert: Sarcoscypha austriaca (englanniksi)
UniProt, Taxonomy: Sarcoscypha austriaca (englanniksi)
Pyöreinen (Viitasaari)

| Pyöreinen |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°01′11″N, 25°40′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen pohjoisosan alue (14.43)
Laskupuro:  Pyöreispuro Huopananpuroon 
Järvinumero:  14.434.1.003
Mittaustietoja
Pinnankorkeus:  142,5 m  
Pituus:  380 m  
Leveys:  260 m  
Rantaviiva:  1,148 km  
Pinta-ala:  7,177 ha  
Tilavuus:  0.000043 km³ 
Keskisyvyys:  0,59 m  
Suurin syvyys:  1,5 m  
Saaria:  ei saaria 
 fiPyöreinen 
Pyöreinen  on Keski-Suomessa Viitasaarella  Huopanan lähellä sijaitseva järvi.
Maantietoa

Järvi on 380 metriä pitkä, 260 metriä leveä, ja sen pinta-ala on 7,2 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 42 600 kuutiometriä. Sen keskisyvyys on 0,6 metriä ja suurin syvyys on 1,5 metriä. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen pohjoisosan alueella (14.43), jonka Huopanansuonpuron valuma-alueeseen (14.434) se kuuluu. Järven vedenpinnan korkeus on 142,5 metriä mpy.
Raahen Seutu

| Raahen Seutu |
| --- | --- |

Lehtityyppi:  paikallislehti
Kustantaja:  Kaleva365 Oy
Julkaisija:  Kaleva365 Oy
Levikki:  8 417 (2012)
Perustettu:  1919
Päätoimittaja:  Nina Tuomikoski
Kotikunta:  Raahe
Kotimaa:  Suomi
Ilmestymistiheys:  2 kertaa viikossa (4/2023 alkaen)
Kieli:  suomi
Aiheesta muualla
Kotisivu
Raahen Seutu on kaksi kertaa viikossa ilmestyvä, Raahen talousalueen asioihin keskittynyt paikallislehti, jota julkaisee Kaleva Media.
Raahen Seudun ilmestymispäivät ovat huhtikuusta 2023 alkaen keskiviikko ja perjantai. Vuodesta 2015 maaliskuuhun 2023 lehti ilmestyi myös maanantaisin. Lehti ilmestyi viitenä päivänä viikossa maanantaista perjantaihin vuosina 2009–2015 ja tätä ennen neljänä päivänä viikossa. Vuoden 2009 muutoksen yhteydessä Raahen Seudun sisarlehden, kaupunkilehti Raahelaisen ilmestymistiheys muuttui kahdesta yhteen kertaan viikossa.
Raahen Seudun ja Raahelaisen toimitukset yhdistettiin kesäkuussa 2008. Samassa yhteydessä lehdille avattiin uusi yhteinen nettiportaali. Lehtien toimituksien yhdistämistä perusteltiin muun muassa päällekkäisyyksien vähentämisellä. Lehdet eivät enää julkaise uutisia samoista aiheista.
Lehtien verkkosisältö muuttui maksulliseksi kesällä 2013.
Lehden päätoimittaja on Nina Tuomikoski. Lehden päätoimittaja vuosina 2011–2017 oli Sanna Keskinen ja vuosina 1979–2011 Martti Nousiainen. Raahen Seutu on ilmestynyt jo vuodesta 1919.
Elokuussa 2017 Alma Media myi Raahen Seudun Kaleva Oy:n tytäryhtiö Kaleva365 Oy:lle. Kauppa astui voimaan 1. lokakuuta 2017.
Aiheesta muualla

Raahen Seudun viralliset nettisivut
Pyöreä Kuorejärvi

| Pyöreä Kuorejärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  62°00′55″N, 25°59′58″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Laskuoja:  oja Hiilenjärveen 
Järvinumero:  14.236.1.006
Mittaustietoja
Pinnankorkeus:  157,2 m  
Pituus:  260 m  
Leveys:  230 m  
Rantaviiva:  0,78 km  
Pinta-ala:  3,176 ha  
Saaria:  ei saaria 
 fiPyöreä Kuorejärvi 
Pyöreä Kuorejärvi on Keski-Suomessa Joutsassa Rutalahden kylän lähellä sijaitseva järvi.
Maantietoa

Järven pinta-ala on 3,2 hehtaaria, se on 250 metriä pitkä ja 250 metriä leveä. Järvellä ei ole kartan mukaan saaria.  Sen rantaviivan pituus on 800 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järven vedenpinnan korkeus on 157,2 metriä mpy.
R-9 Desna

T-34/85 ja R9
R-9 Desna eli SS-8 Sasin oli neuvostoliittolainen 1. tai 2. sukupolven mannertenvälinen ohjus, joka vanhentui teknisesti 1960-luvulla. Näitä ohjuksia oli Neuvostoliiton asevoimien käytössä 1964–1976.
Ohjuksen detaljisuunnittelu alkoi huhtikuussa 1958 ja ohjus hyväksyttiin valmistusohjelmaan vuoden 1959 lopulla. Ohjuksen esisuunnitelua johti Sergei Koroljov, mutta lopullinen suunnittelu on tuntemattomampien insinöörien käsialaa. Koroljoville tyypillisesti ajoaineena oli nestehappi ja alkoholi, joista nestehappi ei operatiiviselle asejärjestelmälle ole kovin hyvä ratkaisu. Raketin laukaisumassa oli alle puolet R-7-ohjuksesta, joka oli merkittävä kehitysaskel. Ohjus käytti maaliin ohjautumisen loppuvaiheessa radan korjaamiseen vastaanotettuja radiokomentoja, jonka vuoksi se olisi ollut altis häirinnälle kuten Yhdysvaltain keskimatkanohjus Corporal. Tästäkin syystä ohjus edustaa nykyajan mittapuun mukaan alkeellista tekniikkaa. Tästä ohjuksesta kehitettiin kolme eri versioita.
Se muistuttaa SS-7 Saddler-ohjusta. Ohjuksen kantama oli 12 000–13 000 km ja tarkkuus venäläisten mukaan 3 000–3 500 metriä, läntisten tietojen mukaan 1 800–2 000 metriä. Ohjuksessa oli joko 1,65Mt tai suurempi 2,3Mt ydinkärki.
Aiheesta muualla

R-9 Globalsecurity
FAS SS-8
SS-8 Sasin (Arkistoitu – Internet Archive)
Venäjän ja aikaisemman Neuvostoliiton maasta maahan -ohjukset
SS-designaatio:

SS-1 Scunner |
SS-1 Scud |
SS-2 Sibling |
SS-3 Shyster |
SS-4 Sandal |
SS-5 Skean |
SS-6 Sapwood |
SS-7 Saddler |
SS-8 Sasin |
SS-9 Scarp |
SS-10 Scrag |
SS-11 Sego |
SS-12 Scaleboard |
SS-13 Savage |
SS-14 Scamp\Scapegoat |
SS-15 Scrooge |
SS-16 Sinner |
SS-17 Spanker |
SS-18 Satan |
SS-19 Stiletto |
SS-20 Saber |
SS-21 Scarab |
SS-22 Scaleboard |
SS-23 Spider |
SS-24 Scalpel |
SS-25 Sickle |
SS-26 Stone |
SS-27 Stalin/Sickle B |
RS-28 Sarmat |
RS-24 |
Ramstedt

Ramstedt on ruotsinkielinen sukunimi, jota esiintyy sekä Ruotsissa että Suomessa. Tunnettuja nimenkantajia ovat:
Alexander Ramstedt (1848–1889), suomalainen kansakoulunopettaja, kirjailija ja suomentaja
Carl Otto Ramstedt (1813–1881), suomalainen Venäjän laivastossa palvellut everstiluutnantti ja Helsingin konepajateollisuuden uranuurtaja
Emanuel Ramstedt (1881–1960), suomalainen kansanedustaja , Gustaf ja Rafael Ramstedtin veli
Gustaf Ramstedt (1873–1950), suomalainen tutkimusmatkailija, kielitieteilijä ja diplomaatti, Emanuel ja Rafael Ramstedtin veli
Johan Ramstedt (1852–1935), Ruotsin pääministeri
Jukka Ramstedt (ent. Lehtonen, s. 1947), suomalainen pankinjohtaja, kauppaneuvos
Maria Ramstedt (1852–1915), suomalainen teosofi ja kirjailija
Rafael Ramstedt (1888–1933), suomalainen kuplettilaulaja, Emanuel ja Gustaf Ramstedtin veli
Teemu Ramstedt (s. 1987), suomalainen jääkiekkoilija
Yrjö Ramstedt (1880–1931), suomalainen näyttelijä, teatterinjohtaja ja taidemaalari
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ramstedt”, voi hakea sivunnimihaulla, laajalla sivunnimihaulla tai tekstihaulla.
Red Dutton

Red Dutton (edessä vasemmalla) jakamassa Calder Memorial Trophya Gus Bodnarille vuonna 1944.
Norman Alexander ”Mervyn” ”Red” Dutton (23. heinäkuuta 1898 – 15. maaliskuuta 1987) oli kanadalainen ammattilaisjääkiekkoilija, joka loi uran myös kykyjenetsijänä ja kiekkoilun johtotehtävissä. Hän edusti pelaajana Calgary Tigersia Western Canada Hockey Leaguessa (WCHL) sekä Montreal Maroonsia ja New York Americansia National Hockey Leaguessa (NHL). Fyysisenä puolustajana tunnettu Dutton voitti usein seuransa jäähykuninkuuden. Hän saavutti  WCHL-mestaruuden 1924 Tigersissa ja tuli valituksi kahdesti WCHL All-Star -tähdistöön.
Hänet valittiin Hockey Hall of Fameen 1958.
Raahen helluntaiseurakunta

| Raahen helluntaiseurakunta |
| --- | --- |
Suuntautuminen:  helluntaiherätys
Kirkkokunta:  Suomen Helluntaikirkko
Perustettu:  1955
Johtava pastori:  Hannu Kuosmanen
Pääkirkko:  Reiponkatu 40 92100 Raahe
Jäseniä:  275 (2012)
TV:  TV7
Aiheesta muualla
Sivusto
Infobox OKNimi-testi OK: 
Raahen helluntaiseurakunta on Raahessa toimiva helluntaiseurakunta. Seurakunta on perustettu vuonna 1955. Seurakunnan toimitilat sijaitsevat Raahen keskustassa Reiponkadulla. Seurakunnan johtavana pastorina toimii Hannu Kuosmanen. Seurakunta kuuluu Suomen Helluntaikirkko-kirkkokuntaan.
Seurakunnan toimintamuotoihin kuuluvat jumalanpalvelusten ja rukouskokousten lisäksi lapsi- ja nuorisotyö, musiikkitoiminta, rukouspysäkit sekä lähetystyö.
Seurakunnan tilaisuuksia lähetetään muun muassa TV7:n televisio- ja verkkokanavilla.
Historia

Raahen helluntaiseurakunta järjestäytyi vuonna 1955 Revonlahdelle. Vuonna 1958 seurakunta muutettiin Raahen helluntaiseurakunnaksi. Niilo Yli-Vainion vaikutuskaudella Raahessa oli voimakasta kasvua ja seurakunnan jäsenmäärä kaksinkertaistui.
R.O.B.

Robotic Operating Buddy.
R.O.B (Lyhenne sanoista Robotic Operating Buddy) on lisälaite Nintendo Entertainment Systemille. Se julkaistiin Japanissa heinäkuussa 1985, myöhemmin samana vuonna Pohjois-Amerikassa ja sen jälkeen Euroopassa syyskuussa 1986. Sillä oli lyhyt elinkaari, ja se tukikin vain kahta NES-peliä, joita olivat Gyromite ja Stack-Up.
R.O.B. muissa peleissä

R.O.B. on esiintynyt myös muissa peleissä, esim. Mario Kart DS:ssä, Super Smash Bros. Brawlissa, Super Smash Bros. for Nintendo 3DS & Wii U:ssa ja Super Smash Bros. Ultimatessa.
Ramón Piñeiro López

Ramón Piñeiro López (31. toukokuuta 1915 Láncara – 27. elokuuta 1990 Santiago de Compostela) oli espanjalainen kirjailija, poliitikko ja filosofi. Hän oli keskeinen hahmo Galician kulttuurielämässä 1900-luvulla, varsinkin sodan jälkeisiä vuosina.
Piñeiro opiskeli kirjallisuutta ja filosofiaa Santiago de Compostelassa ja Madridissa, mutta opinnot jäivät kesken. Hän toimi aktiivisesti maanalaisessa Galician itsenäisyysliikkeessä. Vuonna 1946 hän matkusti Pariisiin tapaamaan tasavaltalaista pakolaishallitusta. Hän jäi kiinni ja joutui kolmeksi vuodeksi vankilaan.
Vapauduttuaan Piñeiro palasi Galiciaan ja toimi kulttuurielämässä. Hän oli mukana perustamassa Galaxia-kustannusyhtiötä ja Grail-kirjallisuuslehteä, jotka pyrkivät edistämään galicialaista kulttuuria.